《送魏叔子还宁都》
清代·顾祖禹

大地方冱寒，君行涉江水。问君行何为，抱膝深山里。

易堂好弟行，事业寄文史。天空雕鹗飞，日落云霞起。

遥望翠微峰，迢迢四千里。吾欲牵君衣，君行其少俟。

好风从东来，扬帆疾如驶。山中正春光，寒香放梅蕊。

作者简介：（1624—1680）明末清初江南无锡人，字复初，又字景范，侨寓常熟宛溪，学者称宛溪先生。以遗民自居，曾应徐乾学聘，修《一统志》，书成，力辞疏荐。精史地，所著《读史方舆纪要》，于每一地名之下，必详言历代战守得失之迹，洵为军事地理巨著。另有《宛溪集》。